laion/Wikipedia-Exotic huggingface dataset:
יחסי סן מרינו – סנט קיטס ונוויס

יחסי סן מרינו–סנט קיטס ונוויס הם היחסים המורכבים שבין הרפובליקה המרוממת של סן מרינו לבין פדרציית סנט כריסטופר ונוויס. שתי המדינות לא כוננו אף פעם יחסים דיפלומטיים ואין קשר דיפלומטי מעשי בין השתיים. עם זאת, לא מתקיימת עוינות בין השתיים. בין סן מרינו לסנט קיטס ונוויס לא קיימים יחסים דיפלומטיים כלל. ב-20 באפריל 2010, חתמו שתי המדינות על אמנה למניעת כפל מס. אזרחים אינם רשאים להיכנס למדינה[דרושה הבהרה], אלא סוחרים בלבד, אך אם הסוחר ביקר בגינאה, בליבריה, בניגריה או בסיירה לאון לפני כן, תיאסר עליו כניסה למדינה. סנט קיטס ונוויס אינה מיוצגת בסן מרינו, הן בדרג השגרירות והן בדרג הקונסולרי. סן מרינו אינה מיוצגת בסנט קיטס ונוויס, הן בדרג השגרירות והן בדרג הקונסולרי. Bilateral Conventions - Bilateral agreements with other States - Ministry of foreign affairs - Republic of San Marino, www.esteri.sm
יחסי לבנון – סן מרינו

יחסי לבנון–סן מרינו הם מערכת היחסים המורכבת שבין הממשלה והעם של הרפובליקה הלבנונית לבין הממשלה והעם של הרפובליקה המרוממת של סן מרינו. שתי המדינות לא כוננו אף פעם יחסים דיפלומטיים ואין קשר דיפלומטי מעשי בין השתיים. עם זאת, לא מתקיימת עוינות בין השתיים ויש יחסים כלכליים בין המדינות ושיתוף פעולה במגוון תחומים. סן מרינו אינה מיוצגת בלבנון בשום דרג, הן בדרג השגרירות והן בדרג הקונסולרי. לבנון אינה מיוצגת בסן מרינו בשום דרג, הן בדרג השגרירות והן בדרג הקונסולרי. כאמור, לשתי המדינות אין יחסים דיפלומטיים רשמיים, אך דה פקטו, יכולים אזרחי סן מרינו לגשת לקונסוליה הלבנונית במילאנו, איטליה ולקבל שם שירותים קונסולריים. סן מרינו ייצאה ללבנון בשנת 2014 סחורה בסך 3.63 מיליון דולר אמריקאי. מרבית הסחורה המיוצאת (84%) היא חומרי הדברה ומחממים חשמליים (12%). באותה השנה לא היו תנודות בייבוא מלבנון לסן מרינו. What does San Marino export to Lebanon? (2014), או אי סי
יחסי ארגנטינה – סן מרינו

יחסי ארגנטינה–סן מרינו הם היחסים הדיפלומטיים שבין הרפובליקה המרוממת של סן מרינו לבין הרפובליקה הארגנטינאית. היחסים הקונסולריים הרשמיים בין ארגנטינה לסן מרינו כוננו ב-20 בספטמבר 1967. היחסים הדיפלומטיים הרשמיים בין המדינות כוננו ב-6 באוקטובר 1994. ב-20 בספטמבר 1967, המדינות חתמו על הסכם לביטול דרישות הוויזה. ב-7 בדצמבר 2009, המדינות חתמו על הסכם חילופי מידע על ענייני מס. בין סן מרינו לארגנטינה קיים שיתוף פעולה כלכלי נרחב, בכל שנה לפחות, המדינות מייצאות מאות אלפי דולרים ומעבירות ביניהן סחורה הכוללת מוצרי מחשב, מכונות שטיפה, אגוזים ועוד. סן מרינו מיוצגת בארגנטינה על ידי שגרירות וקונסוליה כללית בבואנוס איירס, בירתה של ארגנטינה. ארגנטינה אינה מיוצגת בסן מרינו, הן בדרג השגרירות והן בדרג הקונסולרי. השגרירות המייצגת של ארגנטינה בסן מרינו נמצאת בקורדובה, ספרד. מדיה וקבצים בנושא יחסי ארגנטינה – סן מרינו בוויקישיתוף Bilateral Conventions - Bilateral agreements with other States - Ministry of foreign affairs - Republic of San Marino, www.esteri.sm Products that San Marino imports from Argentina (2015), The Observatory of Economic Complexity (באנגלית) Products that San Marino exports to Argentina (2015), The Observatory of Economic Complexity (באנגלית) Products that San Marino imports from Argentina (2014), The Observatory of Economic Complexity (באנגלית) (ארכיון) Products that San Marino imports from Argentina (2013), The Observatory of Economic Complexity (באנגלית) (ארכיון) Products that San Marino exports to Argentina (2013), The Observatory of Economic Complexity (באנגלית) (ארכיון) Products that San Marino imports from Argentina (2012), The Observatory of Economic Complexity (באנגלית) (ארכיון) Products that San Marino exports to Argentina (2012), The Observatory of Economic Complexity (באנגלית) (ארכיון) Products that San Marino imports from Argentina (2011), The Observatory of Economic Complexity (באנגלית) (ארכיון) Products that San Marino exports to Argentina (2011), The Observatory of Economic Complexity (באנגלית) (ארכיון) Products that San Marino imports from Argentina (2010), The Observatory of Economic Complexity (באנגלית) (ארכיון) Products that San Marino exports to Argentina (2010), The Observatory of Economic Complexity (באנגלית) (ארכיון) "Embassy of the Republic of San Marino - Embassy WorldWide". Embassy WorldWide (באנגלית בריטית). נבדק ב-2018-04-20. "Consulate General of San Marino in Buenos Aires, Argentina - Embassy WorldWide". Embassy WorldWide (באנגלית בריטית). נבדק ב-2018-04-20. [http://www.esteri.sm/on-line/en/home/communities-of-san-marino-citizens-abroad/list-of-the-communities/articolo1000087.html Argentina - Ministry of foreign affairs - Republic of San Marino], www.esteri.sm
סופרסטאר שייק-אפ 2018 (WWE)

הסופרסטאר שייק-אפ של ה-WWE לשנת 2018 (באנגלית: 2018 WWE Superstar Shake-up או בפירוש העברי: "זעזוע המתאבקים") היה הדראפט ה-12, שהופק על ידי ארגון ההיאבקות האמריקאי, ה-WWE, בין המותגים Raw וסמאקדאון. האירוע נערך יומיים: ב-16 באפריל וב-17 באפריל בתוכניות Raw וסמאקדאון, בהתאמה, ברשת הטלוויזיה USA. התוכנית Raw שודרה מהרטפורד, קונטיקט, בעוד שהתוכנית סמאקדאון שודרה מפרובידנס, רוד איילנד. ב-9 באפריל בתוכנית Raw, ה-WWE הודיעו שהסופרסטאר שייק-אפ ייערך שבוע לאחר מכן. בניגוד לדראפט המסורתי, מנהלי התוכניות מנהלים משא ומתן ביניהם לגבי העברה של מתאבק כזה או אחר ממותג אחד לשני. ב-10 באפריל בתוכנית סמאקדאון, המתאבקת פייג', שפרשה מתחרות בזירה באופן פעיל יממה קודם לכן, מונתה לתפקיד הג'נרל מנג'ר של סמאקדאון, במקומו של דניאל בריאן, ששב לתחרות בזירה לאחר שפרש מתחרות פעילה בזירה שנתיים קודם לכן. רשימת העובדים שעברו בין המותגים במסגרת התוכנית Raw שהתקיימה ב-16 באפריל. רשימת העובדים שעברו בין המותגים במסגרת התוכנית סמאקדאון שהתקיימה ב-17 באפריל. לפני הסופרסטאר שייק-אפ, אלוף ארצות הברית, ג'ינדר מהאל, היה מתוכנן להגן על האליפות נגד רנדי אורטון באירוע באקלאש ב-6 במאי. עם זאת, מהאל הועבר למותג Raw והפסיד את התואר לג'ף הארדי באותו הערב. מהאל דרש שהקרב החוזר שלו יהיה באירוע הרויאל ראמבל הגדול ביותר ב-27 באפריל. לילה לאחר מכן, הארדי הועבר לסמאקדאון וחגורת האליפות עברה ביחד איתו. המנצח בקרב בין הארדי למהאל יפגוש את רנדי אורטון באירוע באקלאש. לפני הסופרסטאר שייק-אפ, המיז הפסיד את האליפות הבין יבשתית לסת' רולינס ברסלמניה 34 ודרש שהקרב החוזה שלו יהיה באירוע באקלאש. לפני הגנתו של רולינס על התואר נגד המיז, רולינס הצטרך להגן על התואר נגד המיז, פין באלור וסמואה ג'ו בקרב מרובע באירוע הרויאל ראמבל הגדול ביותר. במהלך השייק-אפ, המיז וג'ו הועברו לסמאקדאון, בעוד שרולינס ובאלור נשארו ב-Raw. קרב אליפות נוסף נקבע לאירוע הרויאל ראמבל הגדול ביותר על אליפות הזוגות של Raw, בין סזארו ושיימוס למאט הארדי ובריי וויאט. במהלך השייק-אפ, סזארו ושיימוס הועברו לסמאקדאון, בעוד שהארדי ווויאט נשארו ב-Raw. פורסמה ההודעה על הסופרסטאר שייק-אפ תוצאות הסופרסטאר שייק-אפ מוג'ו ראולי מגיע ל-Raw תוצאות הסופרסטאר שייק-אפ
צמוקי מינסק

מינסק (בבלארוסית: «Мінск», בעבר "צמוקי מינסק", Цмокі-Мінск) הוא מועדון כדורסל בלארוסי מהעיר מינסק, שהוקם ב-2006. בעונת 2010/2011 הצטרף המועדון לליגה המאוחדת של VTB והתמודד בה עד 2024. עד 2012 נקרא בשם "מינסק-2006". מינסק, אחת הקבוצות המובילות בבלארוס והקבוצה המעוטרת ביותר במדינה, זכתה ב-16 תוארי אליפות לאומיים בשנים 2009 עד 2024. בנוסף היא זכתה 14 פעמים בגביע בלארוס בשנים 2009 עד 2022. הספונסר הראשי של הקבוצה הוא חברת הרכבות הבלארוסית. 2006—2012 — מינסק-2006 2012—2022 — צמוקי מינסק 2022— — מינסק הקבוצה הוקמה בשם "מינסק-2006" בשנת 2006. בשנת 2006/2007 הקבוצה החלה להשתתף באליפות הליגה הבלארוסית. כבר בעונת הבכורה המועדון העפיל לשלב חצי גמר פלייאוף הליגה והפסיד רק לקבוצת "ויטאליור", שמאוחר יותר הוכתרה לאלופת בלארוס. בעונת 2007/2008 "מינסק" שוב העפילה לחצי הגמר, הפעם הפסידה לקבוצת OSAA אוסיפוביצ'י. הקבוצה סיימה לבסוף במקום הרביעי לאחר שהפסידה במשחק על המקום השלישי למועדון "גרודנו-93". בעונה ההיא בוצע שינוי קיצוני בהרכב. בהרכב הקבוצה הבלארוסית שיחקו כדורסלנים אמריקאים כדוגמת: דנטה סטיגרס ותומאס בלאנט. בעונת 2008/2009 הקבוצה בהדרכת המאמן אנדריי קריבונוס זכתה בפעם הראשונה באליפות בלארוס. עונת 2009/2010, הייתה אחת המוצלחות בתולדות הקבוצה עם רצף של ניצחונות עד לזכייה באליפות השנייה בתולדותיה ובהמשך גם זכתה בגביע הבלארוסי. בנוסף, בעונת 2009/2010, "מינסק-2006" התמודדה ביורוצ'אלנג' והייתה לקבוצה הבלארוסית הראשונה זה שנים רבות שהשתתפה תחרויות אירופיות. ברם, לא הצליחה להעפיל משלב הבתים של הטורניר. בעונת 2010/2011 "מינסק" זכתה שוב באליפות בלארוס. בעונה זו המועדון גם התחיל לשחק בליגה המאוחדת של VTB. ב-14 בספטמבר 2012 המועדון שינה את שמו ל-"צמוקי מינסק". לפי המיתולוגיה הבלארוסית "צמוקום" הוא שמו של נחש שהביא כסף לאדונו והפרה את שדותיו. המועדון שב וזכה באליפות הבלארוסית עוד 3 פעמים רצופות והפך לאחד ממועדוני הכדורסל המעוטרים בבלארוס. בעונת 2019/2020 הקבוצה העפילה לרבע גמר היורופקאפ. באוגוסט 2022 הקבוצה שינתה את שמה ל"מינסק", במסגרת מיתוג מחדש. ביוני 2024, הודיעה על הפסקת השתתפותה בליגת VTB. פרק זה לוקה בחסר. אנא תרמו לוויקיפדיה והשלימו אותו. קבוצת המילואים של צמוקי מינסק הייתה צמוקי מינסק ב', המתמודדת אף היא בליגת העל הבלארוסית בכדורסל ובליגה הבלטית. הישגי השיא שלה הם סגנות אלופת בלארוס בעונות 2011/2012, 2013/2014 וזכייה באליפות ליגת המשנה בכדורסל בעונות 2007/2008, 2009/2010. בעונת 2022 הפכה למינסק ב'. אליפות בלארוס זכייה (16): 2009, 2010, 2011, 2012, 2013, 2014, 2015, 2016, 2017, 2018, 2019, 2020, 2021, 2022, 2023, 2024 הגביע הבלארוסי: זכייה (14): 2009, 2010, 2011, 2012, 2013, 2014, 2015, 2016, 2017, 2018, 2019, 2020, 2021, 2022 מדיה וקבצים בנושא צמוקי מינסק בוויקישיתוף אתר האינטרנט הרשמי של צמוקי מינסק צמוקי מינסק, ברשת החברתית פייסבוק צמוקי מינסק, ברשת החברתית אקס (טוויטר) צמוקי מינסק, ביישום טלגרם צמוקי מינסק, ברשת החברתית אינסטגרם צמוקי מינסק, ברשת החברתית טיקטוק צמוקי מינסק, ברשת החברתית VK צמוקי מינסק, סרטונים בערוץ היוטיוב צמוקי מינסק באתר האינטרנט של ליגת VTB Теперь мы будем называться «Цмокi-Мiнск»!
יצחק איש-שלום

יצחק איש-שלום (1920 – 12 ביולי 1989, ט' בתמוז ה'תשמ"ט) היה ראש המועצה המקומית כפר יונה משך 14 שנים, 1959–1974. יצחק איש שלום נולד בשנת 1920 באיסטנבול שבטורקיה. הוא גדל בבית ציוני דובר עברית, וכבר בגיל 17 ארגן במחתרת חוג ללימודי השפה העברית, שבו השתתפו מאה איש. בשנת 1940, בהיותו בן 20, ניסה יחד עם שני חברים להעפיל לארץ ישראל על מנת להתגייס לצבא הבריטי יחד עם בני היישוב, אולם נתפס על ידי שלטונות המנדט הבריטי והוחזר לאיסטנבול. בהמשך חזר על ניסיונו להעפיל לארץ ישראל, אך נתפס בפעם השנייה וגורש שוב. איש-שלום לא אמר נואש, וניסה בשלישית להעפיל לארץ ישראל, אולם גם הפעם נתפס, על ידי הטורקים, נשפט על עריקה מהצבא הטורקי, ושירת בצבא הטורקי במשך 4 שנים. בשנת 1949 עלה לישראל למעברת בית ליד ומאחר שהיה דובר עברית ופעיל עליה עוד בארץ מוצאו, נקלט מיד לעבוד בסוכנות היהודית כמבקר/ מדריך במחנות עולים בארץ. ב - 1950 עבר עם משפחתו ממעברת בית ליד לכפר יונה . עבד כגזבר המועצה המקומית כפר יונה במשך כ-10 שנים. לאחר שהתפטרו ראש המועצה וסגניתו בשנת 1959, החל לכהן כראש המועצה, תחילה בהמלצת סגנית ראש המועצה המתפטר. בבחירות לראשות המועצה בשנת 1965 נבחר פה-אחד על ידי כל 9 חברי המועצה, לרבות יריביו הפוליטיים. שימש כראש המועצה המקומית כפר יונה בין השנים 1959 ל-1974. תחום החינוך היה קרוב ללבו של איש-שלום, ובית הספר איש-שלום שבכפר יונה (משנת תש"ע בית ספר שש-שנתי, ז'–י"ב) קרוי על שמו. כפר יונה: על הגבול הירוק, דבר, מוסף "מועצות מקומיות מספרות על עצמן", 20 בדצמבר 1972 קברו באתר BillionGraves אלכס ינאי, כל תשעה חברי מועצת כפר-יונה הצביעו בעד יצחק איש-שלום, מעריב, 19 בדצמבר 1965. י. איש-שלום נבחר פה-אחד לראשות מועצת כפר-יונה, דבר, 30 בנובמבר 1965. ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
גדליהו שפירא

גדליהו שפירא (28 באוקטובר 1929, שדליץ, פולין – 28 בדצמבר 1972, ראשון לציון) היה שחמטאי פולני ישראלי. הוא ייצג את ישראל ופולין באולימפיאדות השחמט גדליהו שפירא נולד בפולין. בשנת 1955 הוא השתתף באליפות פולין בשחמט וחלק מקומות 7–8. בשנת 1956 הוא נכלל בנבחרת פולין-ב' במפגש עם הונגריה וצ'כוסלובקיה. בסוף שנות ה-50 של המאה ה-20 הוא עלה לישראל. בשנת 1959 הוא סיים במקום ה-8 באליפות ישראל בשחמט. בשנת 1961 שפירא השתתף בתחרות בינלאומית בנתניה וחלק מקומות 4–5 (יחד עם יאיר קריידמן). בין השנים 1956 ל-1962 השתתף גדליהו שפיאר ב-2 אולימפיאדות שחמט: גדליהו שפירא, באתר צ'סגיימס (באנגלית) Shapiro, Gedali - Men's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים ובנושא ישראלים. אתם מוזמנים לתרום לוויקיפדיה ולהרחיב אותו.
רפי פרסיץ

רפי (רפאל) פרסיץ (26 ביולי 1934, תל אביב - 4 בפברואר 2009) היה עיתונאי ושחמטאי ישראלי ואנגלי. הוא ייצג את ישראל באולימפיאדת השחמט. רפי פרסיץ נולד בתל אביב, נכדה של שושנה פרסיץ. בשנת 1951 הוא זכה באליפות ישראל לנוער. פרסיץ למד באוניברסיטת אוקספורד. במהלך לימודיו הוא היה חבר נבחרת אנגליה באליפויות שחמט לסטודנטים ובשנת 1954 זכה במדליית זהב אישית. לאחר סיום הלימודים הוא חזר לארץ והשתתף במספר תחרויות. בשנת 1965 זכה פרסיץ במקום השלישי באליפות ישראל בשחמט. תקופה מסוימת הוא עבד עם אביו בשווייץ. לאחר מכך, חזר לישראל והתחיל לעבוד כעיתונאי בתחום הכלכלה בהארץ. היה מומחה בניתוח טכני וכתב טור שבועי בנושא. בנוסף, היה מומחה לשפה העברית ושימש כחבר בוועדה למונחי ביטוח שליד האקדמיה ללשון העברית. נפטר ב-4 בפברואר 2009, בגיל 74. לאחר מותו, בשנת 2010 נערכה לזכרו תחרות שחמט[דרושה הבהרה]. בשנת 1960 השתתף רפי פרסיץ באולימפיאדת שחמט: רפי פרסיץ, באתר צ'סגיימס (באנגלית) רפי פרסיץ, באתר פיד"ה (באנגלית) רפי פרסיץ (1934-2009), דף שער בספרייה הלאומית גיא רולניק, רפי פרסיץ - ידע, עומק, חוכמה, שנינות וטוב לב, באתר TheMarker‏, 12 בפברואר 2009 רפאל פרסיץ באתר האיגוד הישראלי לשחמט Persitz, Raaphi - Men's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים ובנושא ישראלים. אתם מוזמנים לתרום לוויקיפדיה ולהרחיב אותו.
חוזה ורדן

חוזה ורדן (בצרפתית: Traité de Verdun, בגרמנית: Vertrag von Verdun) של שנת 843 הוא הסכם במסגרתו שלושת בניו של לואי החסיד, נכדיו של קרל הגדול, חילקו ביניהם את האימפריה הקרולינגית. ההסכם, שנחתם בוורדן אשר בצפון-מזרח צרפת, הביא לסיומה של מלחמת האזרחים הקרולינגית בת שלוש השנים. עם מותו של לואי החסיד ב-840 לספירה, תבע בנו הבכור, לותאר הראשון, בעלות על קיסרות אביו ותמך בהמלכתו של אחיינו פפין השני (אנ') כמלך אקוויטניה. לאחר שאֶחָיו של לותאר, קרל הקירח ולודוויג הגרמני, הביסו אותו בקרב על פונטני (אנ') בשנת 841 וחתמו על שבועות שטרסבורג (אנ') (842), הסכים לותאר למשא ומתן. שלושת האחים כבר היו מבוססים בממלכות שונות, לותאר באיטליה, לודוויג בבוואריה, וקרל באקוויטניה. באוגוסט 843 התכנסו שלושת האחים בעיר ורדן וחתמו על הסכם לפיו חולקה האימפריה לשלוש ממלכות שונות, בהתאם לנוהג הפרנקי לחלק את נחלות האב בין כל היורשים בחלקים דומים ולא להוריש את כולה לבן הבכור: לודוויג, לימים "לודוויג הגרמני", זכה בחלקה המזרחי של האימפריה, פרנקיה המזרחית, שהפכה בהמשך לממלכת גרמניה. לותאר זכה בחלק המרכזי של האימפריה, פרנקיה התיכונה, שכלל את ארצות השפלה, אלזס, בורגונדי, פרובאנס ואיטליה. כמו כן, בהיותו הבן הבכור, הוא זכה בתואר "הקיסר הרומי" והיה, בשם בלבד, השליט העליון. קרל זכה בחלק המערבי, פרנקיה המערבית, שהפך מאוחר יותר לצרפת. פפין השני קיבל את ממלכת אקוויטניה אבל היה תחת סמכותו של קרל. הממלכה המזרחית והמערבית התפתחו לישויות יציבות יחסית. לעומתן ממלכתו של לותאר, שגבולותיה הארוכים היו קשים להגנה ושהרי האלפים חצצו בין חלקה הדרומי לצפוני, התפצלה בין יורשיו, וחלקים ממנה היוו זירה למאבק בין צרפת לגרמניה במשך מאות שנים. חוזה מרסן מדיה וקבצים בנושא חוזה ורדן בוויקישיתוף חוזה ורדן, באתר אנציקלופדיה בריטניקה (באנגלית) ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
פוני הוצול

פוני הוצול (באנגלית: Hucul pony) הוא גזע סוס פוני של סוס הבית שמקורו בהרי הקרפטים. יש לו מבנה גוף כבד ובעל סיבולת וקשיחות רבה. "פוני הוצול" מתפקד כסוס רכיבה, וכסוס עבודה, ובין השאר מושך עצים במקומות שאינם נגישים, בהרי הקרפטים. "פוני הוצול" קרוי על שם ההוצולים אשר התגוררו בקרפטים של אוקראינה ורומניה קיים דמיון מסוים בין גזע ה"פוני הוצול" לגזע הטרפן שנכחד. מקורו באזור הרי הקרפטים של מזרח אירופה (אוקראינה, פולין, סלובקיה ורומניה). התיעוד הראשון של פוני הוצול נמצא בשנת 1603. בהתאם לתנאי הגידול הצנועים והקשים של הרי הקרפטים של בוקובינה (Bukovina Carpathians) היו לו תכונות של סוס פרא. במאה התשע עשרה שימש גזע הפוני הוצול בחיל הפרשים של הצבא האוסטרי-הונגרי. מוצאה של השושלת המתועדת העתיקה ביותר של פוני הוצול בתקופה ההיא. בשנת 1915 הועבר העדר מ-Lucina ל-Waldof שבאוסטריה. בתום המלחמה התפרקה האימפריה האוסטרו-הונגרית, והרבעת הפוני הוצול עברה לרומניה, צ'כוסלובקיה ופולין. בשנת 1922 נשלחו 32 סוסים לצ'כיה כדי לשקם את העדר שהיה בסכנת הכחדה. מלחמת העולם השנייה גרמה לירידה חדה במספר סוסי "פוני הוצול" בצ'כיה. בתום המלחמה נותרו כ-300 סוסים בלבד. בשנות השבעים הקימו המגדלים של הגזע את ארגון מגדלי ה"פוני הוצול" (Hucul Club) כדי למנוע הכחדה. כיום קיימים יותר מ-1,000 פריטים. גובהו של פוני הוצול זכר להרבעה 138-143 סנטימטר ומשקלו 419-459 קילוגרם. גובהה של הנקבה 136-141 סנטימטר ומשקלה 399-444 קילוגרם. ראשם קצר, עיניהם גדולות, צווארם קצר יחסית, חזם רחב, רגליהם קצרות ויציבות, פרוותם גסה. צבעם יכול להיות שחור, חום-אדמדם, חום-אפור; עם פסים דמויי זברה על הגב ועל הרגליים. הם ניחנים בסיבולת גבוהה ובמזג טוב. תזונתם: מספוא כגון שדות מרעה או חציר. שמות נוספים: "Carpathian pony", "Huculska", "Hutsul", "Huţul", "Huţan", "Huzul" פרק זה טעון עריכה. אנא תרמו לוויקיפדיה ועזרו לערוך אותו. הסיבה היא: לתעתק את שמות הערים. אוקראינה הונגריה, בעיר "Aggtelek" (אנ') סלובקיה, בעיר "Topoľčianky" (אנ') פולין, בערים "Gładyszów" (אנ') וב"Odrzechowa" (אנ') צ'כיה, בעיר פראג רומניה, בעיר "Moldova-Sulița" (אנ') עדר של "פוני הוצול" "פוני הוצול" "פוני הוצול" "פוני הוצול" "פוני הוצול" הוצולים פוני פוני באלי פוני ג'אווה פוני שטלנד סוסים במלחמה ארגון ההוצול הצרפתי (c Association française du Huçul) מדיה וקבצים בנושא פוני הוצול בוויקישיתוף פוני הוצול, סרטון באתר יוטיוב פוני הוצול, סרטון באתר יוטיוב "פוני הוצול" horsebreedspictures.com/hucul-pony [Hendricks 2007] (en) Bonnie Lou Hendricks, International Encyclopedia of Horse Breeds, Norman, University of Oklahoma Press, 15 août 2007, 2e éd., 486 p. (ISBN 0-8061-3884-X, OCLC 154690199, lire en ligne [archive]), « Carpathian pony », p. 406-407. Voir et modifier les données sur Wikidata "פוני הוצול" מתוך האנציקלופדיה הבינלאומית לגזעי סוסים "פוני הוצול" ponynhorse.com/breed/Hucul%20Pony Hucul Horses, Breeds of Livestock Tania Steere, Now THAT's a real horse laugh! Hucul ponies have plenty to smile about after breeding programme helps save them from extinction, The Daily Mail, ‏2014 Jeffery Garfield, Hucul Pony, Horse Breeds Pictures, ‏2018 טייל בפולין ותפגוש "פוני הוצול" news24.com/Green/News/Thriving-in-Poland-meet-a-Hucul-pony
מחוז אל-קסים

אל-קסים (בערבית: منطقة القصيم) הוא מחוז במרכז ערב הסעודית. המחוז משתרע על פני כ-58,000 קמ"ר ולפי מפקד האוכלוסין האחרון משנת 2022 אוכלוסייתו מנתה כ-1.336 מיליון בני אדם. אל-קסים ידוע בשל החקלאות הענפה שבו. בנוסף על כך, הוא המחוז העשיר ביותר ביחס למספר תושביו בכל המדינה. המחוז החמישי בצפיפותו, והשביעי בכמות תושביו. בירת המחוז היא בוריידה. אל-קסים נחשב למחוז השמרני ביותר בסעודיה, ומהווה מרכז חשוב לסלפים. בקרב התושבים שוררת תמיכה חזקה לבית סעוד. אין הרבה עדויות היסטוריה בנוגע לאזור אל-קסים קודם לתקופה האסלאמית. המשורר הקדם-אסלאמי הידוע ענתרה אבן שדאד ציין את אל-קסים בשיריו. האזור נחשב לדרך מסחרית חשובה בימי בית עבאס במיוחד לסוחרים שהגיעו מסביבת איראן ועיראק של ימינו. השליט העבאסי הארון א-רשיד פיתח את דרכי המסחר וקרא לדרך הראשית על שם אשתו זביידה. בנוסף על המסחר, הדרכים שימשו גם צליינים רבים. ההתיישבות המקומית החלה להתפתח במאה ה-16. מבחינה כלכלית, מקורות ההכנסה העיקריים הם תיירות וחקלאות. יצור חקלאי מרכזי הוא תמרים, כאשר בשטח המחוז יש מעל ל-7 מיליון עצי דקל. ייצורים חקלאיים נוספים הם דגנים, מנדרינות, לימונים, ענבים, רימונים, תפוזים וירקות. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. במחוז יש 263,379 סטודנטים וסטודנטיות, 33,061 מורים בכ-2,533 בתי ספר.[דרוש מקור] מדיה וקבצים בנושא מחוז אל-קסים בוויקישיתוף Saudi Arabia: Regions & Major Cities - Population Statistics, Maps, Charts, Weather and Web Information, citypopulation.de World's largest dates market bustles as harvest season in full swing - Xinhua | English.news.cn, www.xinhuanet.com ערך זה הוא קצרמר בנושא גאוגרפיה של ערב הסעודית. אתם מוזמנים לתרום לוויקיפדיה ולהרחיב אותו.
מארטי גליקמן

מרטין אירווין "מארטי" גליקמן (באנגלית: Martin Irving "Marty" Glickman; ‏14 באוגוסט 1917 – 3 בינואר 2001) היה אצן אמריקאי-יהודי, חבר נבחרת ארצות הברית באולימפיאדת ברלין (1936), שברגע האחרון, נמנע ממנו ומחברו היהודי סמואל סטולר לרוץ בריצת השליחים 4x100 מטר ובכך לא היו שותפים לזכייה במדליית זהב האולימפית שבה זכו חבריהם לנבחרת. היה לאחד משדרני הספורט ברדיו המפורסמים ביותר באמריקה. בין היתר הוא שידר את משחקי הכדורסל של הניו יורק ניקס (21 שנים), את משחקי הפוטבול של הניו יורק ג'איינטס (23 שנים) והניו יורק ג'טס (11 שנים) ואת משחקי קבוצת ההוקי קרח ניו יורק ריינג'רס. נוסף לכך, הוא פירשן לפני ואחרי משחקי קבוצת הבייסבול של הניו יורק יאנקיז (12 שנים). גליקמן נולד וגדל ברובע הברונקס, ניו יורק, למשפחת מהגרים יהודים מיאשי, רומניה. הוא למד באוניברסיטת סירקיוז. במבחנים האמריקאיים לאולימפיאדת ברלין (1936) סיים גליקמן במקום חמישי בריצת 100 מטר בתוצאה של 10.7 שניות וניכלל בנבחרת האמריקאית להשתתף בריצת השליחים 4x100 מטר. ברגע האחרון, במשחקים עצמם הוחלפו שני האתלטים היהודים, סטולר וגליקמן, על אף שהתאמנו במשך שבועיים, בשני האצנים המהירים במשחקים, זוכי מדליות הזהב והכסף בריצת 100 מטר ג'סי אוונס וראלף מטקלף, שלא היו אמורים לרוץ בשליחים ואף לא התאמנו לכך. הרביעייה האמריקאית ניצחה בפער גדול בשיא עולם חדש של 39.8 שניות, לפני איטליה (41.1 שניות) וגרמניה (41.2 שניות). באליפות ארצות הברית שנערכה באותה שנה הוא סיים במקום חמישי בריצת 100 מטר. בתחרות שנערכה בווסט פוינט במאי 1938 קבע גליקמן בריצת 100 יארד שיא אישי חדש של 9.5 שניות. ריצת 100 יארד: 9.5 שניות (1938) ריצת 100 מטר: 10.7 שניות (1936) יהודים במשחקים האולימפיים מארטי גליקמן, באתר Track and Field (גברים) מארטי גליקמן, באתר Track and Field Statistics (באנגלית) אלכס פרלסמן, וילסון וה"מלכה" רומן מוזהב, מעריב, 22 ביולי 1985, תמונה של מארטי גליקמן שהגיע למכביה ה-12 מארטי גליקמן, באתר "Find a Grave" (באנגלית) אליפות ארצות הברית 1936, באתר Track and Field Statistics (באנגלית)
בודו ראמלו

בודו ראמלו (בגרמנית: Bodo Ramelow, נולד ב-16 בפברואר 1956) הוא פוליטיקאי גרמני ממפלגת השמאל די לינקה המכהן כראש ממשלת מדינת תורינגיה. כיהן פעמיים בפרלמנט המקומי (בשנים 1999–2005 ובשנים 2009-2015). בשנים 2005–2009 כיהן בבונדסראט (הבית העליון של הפרלמנט הגרמני) מטעם מדינתו. ראמלו נולד ב-16 בפברואר 1956 בסקסוניה התחתונה, אז בגרמניה המערבית. בצעירותו עבד במסחר ובעסקים. לאחר איחוד גרמניה בשנת 1990, היגר ראמלו לתורינגיה, שעד כה הייתה בגרמניה המזרחית. שם הצטרף למפלגת הסוציאליזם הדמוקרטי שהייתה מזוהה עם השמאל הפוליטי. בשנת 1999 נבחר לפרלמנט המקומי. כשנתיים לאחר מכן, בשנת 2001, נבחר ראמלו להנהיג את המפלגה בפרלמנט ובשנת 2004 נבחר להנהיג את די לינקה בכל תורינגיה. בשנת 2005 נבחר לבונדסראט ובשנת 2014 נבחר לכהן כראש ממשלת המדינה בתמיכת המפלגה הסוציאל-דמוקרטית ומפלגת הירוקים. באוגוסט 2024, כחלק מהקמפיין שלו לבחירות בתורינגיה לשנת 2024, הוציא ראמלו חידוש ללהיט DA DA DA של להקת Trio. את השיר הוציא יחד עם הלהקה Donata. מדיה וקבצים בנושא בודו ראמלו בוויקישיתוף אתר האינטרנט הרשמי של בודו ראמלו (בגרמנית) בודו ראמלו, ברשת החברתית אקס (טוויטר) DA DA DA, סרטון בערוץ "DONATA", באתר יוטיוב (אורך: 02:50) ערך זה הוא קצרמר בנושא פוליטיקאים ובנושא גרמנים. אתם מוזמנים לתרום לוויקיפדיה ולהרחיב אותו.
מטרופולין סנטיאגו

מחוז מטרופולין סנטיאגו (בספרדית: Región Metropolitana de Santiago) הוא אחד מ-16 מחוזות צ'ילה, המכיל את בירת צ'ילה סנטיאגו דה צ'ילה, ואת המטרופולין המקיפה אותה. שטח המחוז הוא 15,403 קמ"ר, מה שהופך אותו למחוז השני הכי קטן במדינה. אוכלוסיית המחוז, נכון ל-2017, מונה כ-7,112,808 נפשות, והוא המחוז המאוכלס והצפוף ביותר בצ'ילה. מחוז מטרופולין סנטיאגו גובל בצפון ובמערב במחוז ולפראיסו, במזרח בפרובינציית מנדוסה הארגנטינאית ובדרום במחוז או'היגינס. והוא המחוז היחיד בצ'ילה שאין לו גישה לאוקיינוס. המחוז מייצר כ-41.6% מהתמ"ג של צ'ילה, ושוכנים בו מרכזים מסחריים ומנהליים רבים, כולל נמל התעופה המרכזי של צ'ילה. ענפי הכלכלה העיקריים הם ייצור, מגזר השירותים, וקמעונאות. ההגירה מאירופה לאזור סנטיאגו החלה בשנת 1542. המחוז במתכונתו הראשונית נוצר בשנת 1810 כפרובינציה הצפונית של צ'ילה, והוא היה אחד משתי הפרובינציות יחד עם פרובינציית קונספסיון שהרכיבו את צ'ילה בעת הקמתה (ספ'). למטרות ניהול פנים, מחוז מטרופולין סנטיאגו מחולק ל-6 פרובינציות, צ'קאבוקו, קורדיירה, מאיפו, מליפייה, סנטיאגו וטלגנטה שמחולקות ל-52 קומנות. מדיה וקבצים בנושא מטרופולין סנטיאגו בוויקישיתוף אתר האינטרנט הרשמי של מטרופולין סנטיאגו WEB DISEMINACIÓN CENSO 2017 WEB DISEMINACIÓN CENSO 2017, resultados.censo2017.cl WEB DISEMINACIÓN CENSO 2017, resultados.censo2017.cl ערך זה הוא קצרמר בנושא גאוגרפיה של צ'ילה. אתם מוזמנים לתרום לוויקיפדיה ולהרחיב אותו.